	
	
	Viešosios įstaigos Lietuvos energetikos agentūros jungtinių projektų administravimo procedūrų aprašo 
priedas Nr. 4




JPP PARAIŠKŲ PRIĖMIMO, VERTINIMO IR ATRANKOS PROCEDŪRA

1. Už JPP paraiškų registravimą, vertinimą ir atranką atsakingas PAS. 
2. JPP paraiškų pagal JP konkretų kvietimą registravimo, vertinimo ir atrankos procesą organizuoja ir koordinuoja atitinkamo JP vyresnysis projektų vadovas, pasitelkdamas konkrečios priemonės JP koordinatorius, PAS projektų vadovus pagal jų atsakomybes ir funkcijas JP ir, esant poreikiui, kitus LEA darbuotojus, išorės ekspertus (toliau kartu – vertintojai).
3. JPP paraiškų priėmimas pradedamas paskelbus kvietimą teikti JPP paraiškas (toliau – kvietimas), kvietime nustatyta tvarka.
4. JPP pareiškėjai paraiškas teikia per INVESTIS (DMS) ar Paraiškų PĮ, kai INVESTIS nesukurti atitinkami funkcionalumai ar jie neveikia (toliau kartu – PĮ), kvietime teikti JPP paraiškas nurodytą laikotarpį.
5. Kvietimas baigiamas anksčiau, nei nustatytas terminas kvietime, jeigu pagal priimtus sprendimus dėl JPP finansavimo ir pateiktas JPP paraiškas galima paskirstyti visą kvietimui skirtą finansavimo lėšų sumą arba kitais, atitinkamo JP PFSA nurodytais pagrindais.
6. Gautos JPP paraiškos registruojamos PĮ ir LEA dokumentų saugykloje atitinkamame JP kataloge saugomame gautų JPP paraiškų registre, JPP paraiškai suteikiant unikalų JPP kodą vadovaujantis Kvietimų ir projektų kodavimo instrukcija, kuri skelbiama svetainėje www.esinvesticijos.lt. 
7. Pasibaigus kvietime nurodytam JPP paraiškų teikimo terminui ar sustabdžius kvietimą, JPP paraiškų teikimo galimybė PĮ stabdoma. 
8. JPP paraiškos, pateiktos pasibaigus kvietime nustatytam terminui ir (arba) pateiktos nesilaikant kvietime nurodyto pateikimo būdo, nepriimamos, išskyrus atvejus, kai JPP pareiškėjas dėl objektyvių priežasčių negalėjo per PĮ pateikti JPP paraiškos (pavyzdžiui, PĮ neveikė ar jos veikimas buvo laikinai sutrikęs).
9. Gavus JPP paraišką kitu, nei per PĮ, būdu, JP koordinatorius per PĮ arba elektroniniu paštu (jei dėl techninių PĮ neveikia) paprašo JPP pareiškėjo pateikti įrodymus, patvirtinančius kliūtis pateikti JPP paraišką (pvz., pateikti ekranvaizdžio nuotraukas), ne vėliau, nei per 5 darbo dienas įvertina JPP pareiškėjo pateiktą informaciją ir, suderinęs su PAS vadovu, priima sprendimą dėl JPP paraiškos pakartotino teikimo per PĮ.
10. Apie priimtą sprendimą dėl pakartotinio JPP paraiškos teikimo per PĮ, JP koordinatorius nedelsiant per PĮ arba elektroniniu paštu informuoja JPP pareiškėją.
11. Jei buvo priimtas sprendimas leisti JPP paraišką teikti pakartotinai, JP koordinatorius PĮ padaro atitinkamą žymą ir nurodo susijusias aplinkybes.
12. JPP paraiškos vertinamos vadovaujantis PAFT, kvietime ir šioje procedūroje nustatyta tvarka. 
13. Tęstinės atrankos būdu, konkretaus kvietimo JPP paraiškos vertinamos eilės tvarka, pagal pateikimo eilę, ir priimamas sprendimas po vertinimo atlikimo dėl JPP paraiškos finansavimo su išlyga, kad sprendimai dėl JPP paraiškos atmetimo gali būti priimami ne pagal jų pateikimo eilę. JPP paraiškos gali būti vertinamos ir sprendimai dėl JP projektų finansavimo priimami ne pagal pateikimo eilę, jei užtikrinama, kad tai neturės įtakos sprendimams dėl anksčiau pateiktų JPP paraiškų finansavimo. 
JPP paraiškos vertinimas trunka 60 (šešiasdešimt) darbo dienų nuo JPP paraiškos gavimo dienos. Vertinimo terminas gali būti pratęstas iki 40 (keturiasdešimt) darbo dienų, vertintojo arba JP koordinatoriaus motyvuotu prašymu, teikiamu per DBSIS, kurį patvirtina LEA direktorius, arba LEA patarėjas ar kitas LEA darbuotojas pagal LEA direktoriaus įgaliojimus ar pavedimus. Pagal finansavimo sąlygas nustatančios ministerijos sprendimus, atsižvelgiant į kvietimo sąlygas, tikslus ir specifiką, kvietimo dokumentuose nurodomi kiekvienam kvietimui taikomi JPP paraiškos vertinimo ir (ar) pratęsimo galimi maksimalūs terminai, taip pat nurodant, ar į terminą įskaičiuojamas laikas, kai JPP pareiškėjas tikslina paraišką ir laikas, kai dėl JPP pareiškėjo ar JPP paraiškos yra kreipiamasi papildomų duomenų/ paaiškinimų gavimo iš kitų institucijų ir (ar) jų valdomų informacinių sistemų ir registrų. 
14. Konkurso būdu atrenkamos konkretaus kvietimo JPP paraiškos gali būti pradėtos vertinti jas gavus, bet sprendimas dėl JPP paraiškos finansavimo priimamas įvertinus visas gautas JPP paraiškas. 
JPP paraiškos vertinimas trunka 60 (šešiasdešimt) darbo dienų nuo kvietime nurodytos paskutinės JPP paraiškų teikimo dienos. Vertinimo terminas gali būti pratęstas iki 40 (keturiasdešimt) darbo dienų, JP koordinatoriaus motyvuotu prašymu, teikiamu per DBSIS, kurį turi patvirtinti LEA direktorius, arba LEA patarėjas ar kitas LEA darbuotojas pagal LEA direktoriaus įgaliojimus ar pavedimus. Pagal finansavimo sąlygas nustatančios ministerijos sprendimus, atsižvelgiant į kvietimo sąlygas, tikslus ir specifiką, kvietimo dokumentuose nurodomi kiekvienam kvietimui taikomi JPP paraiškos vertinimo ir (ar) pratęsimo galimi maksimalūs terminai, taip pat nurodant, ar į terminą įskaičiuojamas laikas, kai JPP pareiškėjas tikslina paraišką ir laikas, kai dėl JPP pareiškėjo ar JPP paraiškos yra kreipiamasi papildomų duomenų/ paaiškinimų gavimo iš kitų institucijų ir (ar) jų valdomų informacinių sistemų ir registrų. 
Atitikimo bendriesiems projektų atrankos kriterijams vertinimas pradedamas nuo JPP paraiškų, surinkusių daugiausia balų pagal prioritetinius projektų atrankos kriterijus, ir atliekamas tol, kol pagal įvertintas JPP paraiškas paskirstoma visa kvietimui teikti JPP paraiškas skirta lėšų suma arba, gavus mažiau JPP paraiškų nei numatyta kvietimui skirta lėšų suma, baigiamos vertinti visos gautos JPP paraiškos.
15. JP koordinatorius, suderinęs su JP vyresniuoju projektų vadovu, paskirsto gautas JPP paraiškas vertintojams, kurie atlieka JPP paraiškos vertinimą pagal atitinkamo kvietimo formoje nurodytą vertinimo ir informavimo apie vertinimo rezultatus tvarką ir vertinimo kriterijus, užpildydami atitinkamam kvietimui paruoštus patikros lapus. Pagal poreikį, PAS vadovas LEA darbo tvarkos taisyklėse nustatyta tvarka gali patvirtinti detalias vertinimo lapų pildymo, vertinimo eigos ir informavimo apie vertinimo rezultatus instrukcijas.
16. Vertindami JPP paraiškas ir pildydami patikros lapus, vertintojai vertina informaciją, pateiktą JPP paraiškoje ir jos prieduose, ir kitą valstybės registruose saugomą informaciją. 
 17. Vertinant JPP pareiškėjo atitiktį PAFT 2 priedo “Projektų bendrųjų atrankos kriterijų sąrašas ir jų vertinimo metodika” 4.2 papunktyje nustatytiems bendriesiems atrankos kriterijams, vadovaujamasi JPP pareiškėjo pateiktomis deklaracijomis. JPP pareiškėjo deklaracijose pateiktų teiginių tikrumas tikrinamas atrankos būdu, patikrinant ne mažiau 5 proc. JPP paraiškų deklaracijų. Atsitiktinės atrankos metodu patikrinimui pasirenkamos JPP paraiškos, kurių numerius šios procedūros 18 punkte nustatyta tvarka sugeneruoja JP koordinatorius. Papildomai, prie atsitiktinės atrankos metodu atrinktų JPP paraiškų, JPP pareiškėjo deklaracijose pateiktų teiginių tikrumas tikrinamas: 
17.1. ekspertiniu būdu atrinktose JPP paraiškose:
17.1.1. LEA turint/gavus duomenų iš išorės, keliančių abejones  dėl JPP pareiškėjo deklaracijoje pateiktų duomenų tikrumo – PĮ tokias paraiškas kaip atrankines tikrinimui pažymi JP koordinatorius;  
17.1.2. pagal atitinkamo JP ankstesnių kvietimų JPP paraiškų vertinimo metu nustatytus dažniausiai pasitaikančius požymius, identifikuojančius padidėjusią riziką – nustato JP koordinatorius prieš kiekvieną kvietimą;  
17.1.3. kai vertintojui kyla abejonių, dėl JPP pareiškėjo deklaracijoje pateiktų duomenų tikrumo, informavus JP koordinatorių;  
17.2. kai su JPP paraiška prašoma JPP finansavimo suma yra lygi arba didesnė nei 50 000 eurų;  
17.3. visais atvejais įsitikinama, kad JPP pareiškėjams nėra iškelta byla dėl bankroto arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka (BAK 4.2.1 kriterijus); 
18. Atsitiktinių JPP paraiškų numerius sugeneruoja JP koordinatorius, naudodamas atsitiktinių skaičių generatorių https://skaiciuotuvai.lt/atsitiktiniu-skaiciu-generatorius. Atsidariusioje lentelėje duomenys suvedami taip:
18.1.  „Minimalus skaičius“ – nurodoma atitinkamo kvietimo pirmosios tikrintinos JPP paraiškos eilės numeris;
18.2.  „Didžiausias skaičius” – nurodomas atitinkamo kvietimo paskutinės tikrintinos JPP paraiškos eilės numeris;
18.3. „Kiek skaičių reikia sugeneruoti“ – įvedamas apskaičiuotas tikrinimo imties dydis – 5 proc.  nuo tikrintinų JPP paraiškų skaičiaus (nurodomas sveikas skaičius, esant poreikiui, apvalinama taip, kad sveikas skaičius užtikrintų ne mažiau 5 proc. nuo tikrintinų JPP paraiškų skaičiaus). 
18.4. pasirenkami „Tik unikalūs numeriai” ir „Rūšiuoti skaičius didėjimo tvarka” ;
18.5. sugeneruotą projektų eilės numerių atsitiktinės sekos ekranvaizdį JP koordinatorius išsaugo LEA  Dokumentų saugykloje, atitinkamo  kvietimo byloje bei PĮ prie atrinktų JPP paraiškų nurodo, kad joms taikomas atrankinis patikrinimas  (pagal PĮ technines galimybes, pvz. Submittable prideda etiketę „Atranka“). 
19. Jei nustatoma, kad JPP paraiška turi  trūkumų ir gali būti tikslinama ar papildoma atsižvelgiant į kvietimo nuostatas, vertintojas per PĮ ar el. paštu (kai PĮ laikinai neveikia ar pareiškėjas nemoka ja naudotis) apie tai informuoja JPP pareiškėją bei nustato ne trumpesnį, nei 5 darbo dienų ir ne ilgesnį, nei 15 darbo dienų terminą trūkumams pašalinti. 
20. JPP pareiškėjui patikslinus ar papildžius JPP paraišką, vertintojas tęsia JPP paraiškos vertinimą.
21. Jeigu JPP pareiškėjas per nustatytą terminą prašomos informacijos ar dokumentų nepateikia, vertintojas parengia sprendimą (raštą) atmesti JPP paraišką, organizuoja jo vizavimą (vizuoja JP koordinatorius, JP vyresnysis projektų vadovas, PAS teisininkas, PAS vadovas, LEA patarėjas, jei jam LEA direktorius yra pavedęs vizuoti raštus dėl paraiškų atmetimo), pasirašymą (pasirašo LEA direktorius, arba LEA patarėjas ar kitas LEA darbuotojas pagal LEA direktoriaus įgaliojimus, ar pavedimus) ir išsiuntimą. Sprendimas (raštas) registruojamas LEA darbo tvarkos taisyklėse nustatyta tvarka  ir išsiunčiamas JPP pareiškėjui per PĮ bei DBSIS, LEA darbo tvarkos taisyklėse nustatyta tvarka. Prieš rengdamas raštą apie JPP paraiškos atmetimą, vertintojas turi įsitikinti, kad JPP pareiškėjas gavo prašymą patikslinti ar papildyti informaciją.
22. Jeigu JPP paraiškos vertinimo metu nustatoma, kad JPP paraiška turi kvietimo sąlygų neatitinkančių  trūkumų, dėl kurių pagal kvietimo sąlygas JPP paraiška toliau negali būti vertinama, priimamas sprendimas atmesti JPP paraišką. Vertintojas parengia sprendimą (raštą) atmesti JPP paraišką, organizuoja jo vizavimą, pasirašymą ir išsiuntimą šios procedūros 21 punkte nustatyta tvarka. 
23. Įvertinus tęstinės atrankos būdu teikiamą JPP paraišką kaip atitinkančią nustatytus vertinimo kriterijus, vertintojas parengia sprendimą (raštą) skirti finansavimą JPP ir dėl finansavimo sąlygų, organizuoja jo vizavimą, pasirašymą ir išsiuntimą pagal šios procedūros 21 punkte nustatytus žingsnius (sprendimas (raštas) pareiškėjui išsiunčiamas per PĮ). Tuo atveju, kai pagal kvietimo sąlygas JPP sutartis su JPP vykdytoju nėra sudaroma, sprendimo (rašto) dėl finansavimo skyrimo JPP paraiškai data laikoma JPP įgyvendinimo pradžia. Kai pagal kvietimo sąlygas JPP sutartis su JPP vykdytoju yra sudaroma, tai nurodoma sprendime (rašte) dėl finansavimo skyrimo ir PAS projektų vadovas, kuriam paskiriamas administruoti finansavimą gavęs JPP, pagal šios procedūros 21 punkte nustatytus žingsnius, rengia, derina ir organizuoja JPP sutarties pasirašymą su JPP vykdytoju pagal tipinę JPP sutarties formą.
24. Kai JPP paraiškos teikiamos pagal konkursinę procedūrą, iš pateiktų ir įvertintų JPP paraiškų, atitinkančių kvietime nurodytus vertinimo kriterijus, sudaroma JPP paraiškų eilė, kurioje JPP paraiškos išdėstomos pagal bendrą (suminį) suteiktų balų skaičių (nuo didžiausio iki mažiausio). Vertintojas parengia sprendimą (raštą) skirti finansavimą JPP paraiškų eilėje nuo didžiausio iki mažiausio esančioms JPP paraiškoms (kol užtenka kvietimui skirtų lėšų sumos) ir dėl finansavimo sąlygų, ir organizuoja jo vizavimą, pasirašymą ir išsiuntimą pagal šios procedūros 21 punkte nustatytus žingsnius (sprendimas (raštas) pareiškėjui išsiunčiamas per PĮ). Tuo atveju, kai pagal kvietimo sąlygas JPP sutartis su JPP vykdytoju nėra sudaroma, sprendimo (rašto) dėl finansavimo skyrimo JPP paraiškai data laikoma JPP įgyvendinimo pradžia. Kai pagal kvietimo sąlygas JPP sutartis su JPP vykdytoju JPP sutartis yra sudaroma, tai nurodoma sprendime (rašte) dėl finansavimo skyrimo ir PAS projektų vadovas, kuriam paskiriamas administruoti finansavimą gavęs JPP, pagal šios procedūros 21 punkte nustatytus žingsnius rengia, derina ir organizuoja JPP sutarties pasirašymą su JPP vykdytoju pagal tipinę JPP sutarties formą.
25. Jei konkursiniu būdu atrenkamų JPP paraiškų kvietime nustatyta, kad gali būti sudaroma finansuoti tinkamų JPP paraiškų rezervinė eilė, esant galimybei didinti kvietimo biudžetą arba pasikeitus aukščiau eilėje esančių JPP paraiškų statusui, eilė sudaroma ir JPP pareiškėjai informuojami atliekant analogiškus veiksmus, kaip nurodyta šios procedūros 24 punkte.
26. Įvertinus konkurso būdu teikiamą JPP paraišką kaip neatitinkančią kvietime nustatytų vertinimo kriterijų arba JPP paraiškai nesurinkus minimalaus reikalaujamo surinkti balų skaičiaus, vertintojas parengia sprendimą (raštą) atmesti JPP paraišką, organizuoja jo vizavimą pasirašymą ir išsiuntimą pagal šios procedūros 21 punkte nustatytus žingsnius.
27. JPP pareiškėjas bet kuriame vertinimo etape iki finansavimo skyrimo gali paprašyti anuliuoti JPP paraišką.
28. Sprendimuose (raštuose) dėl JPP paraiškos finansavimo ar atmetimo JPP informuojami apie sprendimo apskundimo tvarką.
29. Siekiant turėti aktualius duomenis dėl kvietimo biudžeto panaudojimo, JP koordinatorius užtikrina, kad vertintojai nedelsdami suvestų vertinimo ir atrankos rezultatus, informaciją apie pagal šią procedūrą priimtus sprendimus LEA dokumentų saugykloje atitinkamo JP kataloge saugomuose registruose (jei JPP paraiškų vertinimo duomenys nėra saugomi PĮ).
_______________________

